Þórður og Sólveig sýknuð af 2,3 milljarða bótakröfu Þórður Már Jóhannesson , sem var forstjóri Gnúps , var sýknaður í Héraðsdómi Reykjavíkur í dag af kröfum Lyfjablóms.mbl.is / Golli Þórður Már Jóhannesson og Sólveig Pétursdóttir voru í dag sýknuð af kröfu Lyfjablóms ehf. sem krafðist samtals 2,3 milljarða króna í skaðabætur vegna háttsemi stjórnenda fjárfestingafélagsins Gnúps árið 2006 . Var sýknað á grundvelli fyrningalaga og tómlætis stefnanda . Lyfjablóm var dæmt til að greiða hvoru þeirra tvær milljónir króna í málskostnað . Dómur var kveðinn upp í Héraðsdómi Reykjavíkur en lögmaður Lyfjablóms sagði að því loknu að of snemmt væri að segja til um næstu skref og hvort niðurstöðunni yrði áfrýjað til Landsréttar . Fyrst þyrfti að leggjast vel yfir dóminn . Við aðalmeðferð málsins kom fram að Þórður Már og Helgi Arnarson , endurskoðandi Gnúps , könnuðust ekki við viðskipti upp á um 1,6 milljarða króna en millifærslur áttu sér stað degi eftir að Þórður greiddi inn tveggja milljarða hlutafé sitt í félagið . Stefnandi í málinu er félagið Lyfjablóm , en það var móðurfélag utan um eignir Kristins Björnssonar og fjölskyldu og hét áður Björn Hallgrímsson ehf. , í höfuðið á föður systkinanna . Var félagið í jafnri eign Kristins og systranna þriggja og öll sátu þau í stjórn félagsins . Fyrrnefndu félögin voru í eigu Magnúsar og fjölskyldu , en hin síðarnefndu í eigu Kristins og fjölskyldu . Greiddu félögin 800 milljónir hvort , en fjölskyldufyrirtæki Kristins fengu þessa upphæð að láni frá Glitni . Héraðsdómur Reykjavíkur . mbl.is / Þór Lögðu fjölskyldurnar svo eignir sínar í Kaupþingi og FL Group inn í hið nýja félag , en það voru eignir upp á tugi milljarða . Samhliða þessum viðskiptum fær félagið Brekka II , sem var í eigu Þórðar , að kaupa sig inn í nýja félagið ( sem átti eftir að verða að Gnúpi ) fyrir tvo milljarða . Eigendurnir samþykktu það , en sjö vikum síðar , í janúar 2008 , var félagið komið í þrot og gert var samkomulag við lánardrottna félagsins . Tók bankinn yfir stjórnun Gnúps , en í samkomulaginu er þó ítrekað tekið fram að ekki verði farið fram á gjaldþrot þess . Bankinn hafði einnig tekið yfir félagið Björn Hallgrímsson og fluttist það yfir í slitabú Glitnis eftir fall bankans . Systursonur Kristins , Björn Scheving Thorsteinsson , fékk að kaupa félagið og stendur það nú í málaferlunum . Sjónum var sérstaklega beint að þessum 1.600 milljóna millifærslum , sem í tilfelli fjölskyldu Kristins námu 800 milljónum . Farið var fram á Þórður Már og Sólveig Pétursdóttir , fyrrverandi ráðherra sem situr í óskiptu búi eftir Kristin , greiddu sameiginlega 800 milljónir vegna þeirra .